Naziv obveznika: **OSNOVNA ŠKOLA MATIJE GUPCA**

Adresa obveznika: **49245 GORNJA STUBICA, MATIJE GUPCA 2**

Broj RKP – a: **15657**

Matični broj:  **03033104** OIB: **93929174665**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

 **125 općina GORNJA STUBICA**

IBAN: **HR8123900011100018377**

 **BILJEŠKE UZ FINANCIJSKE IZVJEŠTAJE ZA RAZDOBLJE**

 **OD 1. SIJEČNJA DO 31. PROSINCA 2022. GODINE**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 31. prosinca 2022.g. imala je 80 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih i izvornih sredstava KZŽ.

Od rujna 2019.g. imamo Odjel osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

U sklopu škole, do 31.12.2021.g., imali smo Predškolu koja se financirala sredstvima općine (u siječnju 2022.g. imamo troškove plaće za prosinac 2021.g.).

 Školska kuhinja se financirala uplatom roditelja, općine za učenike slabijeg imovinskog stanja, i sredstvima Krapinsko-zagorske županije kroz projekt „Zalogajček“ (osiguravanje školske prehrane za djecu u riziku od siromaštva - Fond europske pomoći za najpotrebitije).

Od rujna 2022g. uključeni smo u provedbi projekta Školske sheme –isporuke voće i povrća / mlijeka i mliječnih proizvoda (ugovor o provedbi Školske sheme s osnivačem KZŽ).

U sklopu projekta Baltazar 6 imamo sedam pomoćnika u nastavi (troškove plaće i prijevoza isplaćuje KZŽ iz sredstva Europskog socijalnog fonda).

Provodimo izvannastavnu aktivnost Građanski odgoj i obrazovanje, sredstva za naknadu osigurava županija kao i potporu za održavanje informatičke opreme, e-Tehničari u osnovnim školama.

U 2019.g. postali smo partner Edukacijskog centra iz Irske u provođenju projekta

ERASMUS+ KA201 STEAMing, projekt se provodio do kraja studenoga 2022.g.

**Bilanca**

Ukupna vrijednost imovine na dan 31.12.2022.godine iznosi 13.645.765,66 kn, što je jednako obvezama i vlastitim izvorima.

**Imovina**

Razlika između početnog i završnog stanja na računima dugotrajne imovine nastala je zbog nabave nove opreme, ispravka vrijednosti i rashodovanja. Oprema se rashodovala jer je povjerenstvo za popis imovine ustanovilo kako je oprema neupotrebljiva te je dala prijedlog za rashod iste, a ravnatelj je donio odluku o rashodovanju. Za ispravak vrijednosti korištene su propisane stope, udžbenici se jednokratno otpisuju stavljanjem u upotrebu.

Financijska imovina – vrijednost na kraju 2022.g je manja za 6,7 %.

Manje je novaca na računu, trošili smo preneseni višak iz 2021.g. Novac na računu odnosi se na primljena sredstva za provođenje EU projekta Erasmus + KA201, uplate roditelja za glazbenu školu i školsku kuhinju, sredstva školske zadruge, najam dvorane, za troškove ŽSV.

Depoziti, jamčevni polozi i potraživanja od zaposlenih te za više plaćene poreze i ostalo manja je vrijednost za 48%. U 2022.g. imali smo refundacije naknada plaća za bolovanje na teret HZZO-a pa su manja potraživanja na kontu 129.

Potraživanja za prihode poslovanja - odnose se na potraživanja od JLS za sufinanciranje školske kuhinje (potraživanja su veća), potraživanja od roditelja za školsku kuhinju i glazbenu školu (manja potraživanja, uz kontinuirana praćenje uspjeli smo više naplatiti) , potraživanje za najam školskog prostora (manja su potraživanja, bilo je manje najma školskog prostora).

Potraživanja od prodaje nefinancijske imovine, odnosi se na potraživanje od prodaje stana. Na kraju 2022.g. potraživanja više nema, stan je otplaćen u cijelosti u prosincu.

Rashodi budućih razdoblja, veća je vrijednost na kraju godine zbog povećanja plaće i ostalih troškova poslovanja. Tu su evidentirani rashodi za zaposlene za prosinac 2022.g., pretplata na časopise za 2023.g., osiguranje, el.energija, plin za prosinac 2022.g. i ostali materijalni troškovi.

**Obveze i vlastiti izvori**

Ukupne obveze su veće za 1%, obveze za zaposlene su veće za 12% u odnosu na početku proračunske godine zbog povećanja plaće, manje su ostale tekuće obveze za 46%, konto 239, zbog knjiženih refundacija bolovanja na teret HZZO-a.

Višak prihoda poslovanja – iznosi 290.743,64 kn, manji je u odnosu na početak godine za 27% jer smo u proračunskoj godini 2022.g. imali ukupni manjak prihoda 106.745,80 kn, trošili smo preneseni višak iz 2021.g.

Provedena je korekcija rezultata propisana čl. 82 Pravilnika o proračunskom računovodstvu te je manjak prihoda poslovanja pokriven viškom iz prethodne godine.

Izvanbilančni zapisi – veći su za 11% u odnosu na početak godine a odnose se na tuđu opremu dobivenu na korištenje (vlasništvo CARNET-a , MZO-a i HZJZ-a) -588.158,77 kn i izdanu zadužnicu na iznos 113.017,50 kn (15.000,00 eura) kao instrument osiguranja plaćanja u valutnom roku (Međimurje-plin d.o.o. Čakovec).

Sudski sporovi u tijeku – imamo tužbu pred Visokim upravnim sudom RH zbog zapošljavanja učitelja informatike. Nemamo procjene financijskog učinka za predmetni spor, nemamo izvanbilančnu evidenciju.

Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove. Škola nema nema upisanu hipoteku na nekretnine u zemljišnim knjigama.

**Obrazac PR RAS**

**Prihodi poslovanja**

Tekuće pomoći od institucija i tijela EU – ostvareni su 2,3% manji prihodi u odnosu na 2021.g., škola je partner Edukacijskog centra iz Irske u europskom projektu Erasmus+ KA 201, u tekućoj godini ostvarili smo prihod za provođenje navedenog projekta.

Tekuće pomoći PK iz proračuna koji im nije nadležan-ostvareni prihodi 4,2% veći zbog povećanja plaća, kapitalne pomoći su 89 % manje jer smo u 2022.g. nabavljali više radnih udžbenika, a manje udžbenika za korištenje više godina koji se knjiže u dugotrajnu imovinu.

Tekuće pomoći temeljem prijenosa EU sredstava –u 2022.g. nemamo prihoda jer nismo primili sredstava od HZZ-a za sufinanciranje zapošljavanja za stjecanje prvog radnog iskustva/pripravništvo (sredstva Europske unije iz Europskog socijalnog fonda).

Prihodi od zakupa i iznajmljivanja imovine – nemamo prihode u 2022.g. (najam stana knjižen na prihode od pruženih usluga).

Prihod po posebnim propisima – veći za 52,9 %, povećan je prihod od uplate roditelja za glazbenu školu (veći broj odjela glazbene škole) i veći iznos sufinanciranja školske kuhinje.

Veći su prihodi od pruženih usluga –naplaćen je najam školskog prostora, najam stana, uplaćeni su prihodi od prodaje proizvoda školske zadruge, prodaje školskog lista i starog papira.

Donacije su veće za 82 %, imamo donaciju knjiga fizičkih osoba, sportske opreme ŽŠSS KZŽ i donacije trgovačkih društva.

Prihodi iz nadležnog proračuna –veći su u odnosu na 2021.g. za 13 %, sredstva Županije, decentralizirana u iznosu od 435.576,68 kn i ostala sredstva županije u iznosu od 384.228,50 kn

**Rashodi poslovanja**

Rashodi za zaposlene –veći su za 4,6%, nego prošle godine, povećanje plaća i rezultat isplaćenih prava iz Kolektivnog ugovora, isplaćene razlike plaća po sudskim presudama

Naknade troškova zaposlenima –rashod veći za 37,7 %, veliko je povećanje troškova službenih putovanja, jer su se u 2022.g. realizirala putovanja vezana uz projekt Erasmus+ KA201 što u 2021.g. nije bilo moguće zbog pandemije Covid 19

Rashodi za materijal i energiju –ostvareni su 16,7 % veći nego prošlu godinu, zbog povećanja cijena energenata i materijala.

Naknade troškova osobama izvan radnog odnosa –u 2022.g. imamo veliki trošak zbog realizacije projekta Erasmus+ KA201 te plaćanja smještaja, prijevoza i ostalih troškova sudionicima projekta iz drugih zemalja koji su partneri u projektu. Naša je škola u lipnju bila organizator STEAMING training Course.

Troškovi sudskih postupaka su znatno manji, jer smo u 2022.g. imali dvije isplate razlika plaća po sudskim presudama. U 2021.g. bila je većina isplata.

 Ostali nespomenuti rashodi – veći su zbog provođenja izvanučioničkih nastava u 2022.g. (zbog pandemije Covid 19 u 2021.g. nije bilo organiziranih izvanučioničkih nastava).

Financijski rashodi- manji su zbog manjih troškova zateznih kamata (manje je bilo isplata razlike plaća po sudskim presudama).

Naknade građanima u naravi – rashod je veći zbog nabave udžbenika radnog karaktera koji se koriste jednu godinu i daruju se učenicima.

Prihod od prodaje nefinancijske imovine odnosi se na prodaju stana.

Rashodi za nabavu nefinancijske imovine veći su u odnosu na 2021.g., ali nema velikih ulaganja. Nabavljena je oprema i namještaj za provođenje projekta Genijalci za život, sportska oprema koju financira KZŽ i instrumenti za Glazbenu školu.

UKUPNI PRIHODI OSTVARENI U 2022. G. IZNOSE 10.746.921,04

UKUPNI RASHODI OSTVARENI U 2022. G. IZNOSE 10.853.666,84

OSTVAREN JE MANJAK PRIHODA U IZNOSU 106.745,80

U 2022.g. prenosimo višak u iznosu od 397.681,28 kn. **Nakon korekcije viška tijekom 2022.g. u iznosu od 191,84 kn (povrat novaca u Državni proračun –više uplaćeno za isplate plaća po sudskim presudama u 2021.g.), višak koji prenosimo iznosi 397.489,44 kn.** Viškom iz prethodnih godina pokrivamo manjak prihoda ostvaren u 2022.g. U 2023.g. prenosimo višak u iznosu od 290.743,64 kn, a odnosi se na EU projekt Erasmus+ KA201, uplate roditelja za glazbenu školu i školsku kuhinju, sredstva školske zadruge, najam dvorane, sredstva za održavanje ŽSV.

**Obrazac RAS-funkcijski**

Uz osnovno obrazovanje –brojčana oznaka funkcijske klasifikacije 0912 škola je imala do 31.12.2021.g. i predškolsko obrazovanje te smo troškove isplaćene u siječnju 2022.g. povezane s predškolom prikazali pod Brojč. Ozn. Funk. Klas. 0911. Rashode školske kuhinje, prijevoza namijenjenog za učenike i osiguranje učenika prikazali smo pod brojčanom oznakom funkcijske klasifikacije 096 Dodatne usluge u obrazovanju.

Zabilježeno je više rashoda u odnosu na 2021.g. za 9,3 %.

**Obrazac P-VRIO**

Tijekom 2022.g. iskazana je promjena u obujmu proizvedene dugotrajne imovine, povećana je vrijednost za 2.186,67 kn na temelju Odluke o prijenosu dugotrajne nefinancijske imovine CARNET-a –prijenosno računalo ACER travel Mate.

Imamo povećanje obujma imovine u iznosu od 6.291,56 kn , donacija MUP-a, Covid testovi i smanjenje obujma imovine za 6.291,56 kn jer smo Covid testove podijelili roditeljima.

Iskazana je i promjena u obujmu financijske imovine, smanjenje vrijednosti potraživanja za prihode poslovanja na temelju odluke o otpisu potraživanja od 28.01.2022.g.

**Obveze**

Stanje obveza 31.12.2022.g. iznose 961.919,87 kn, a odnose se na obveze za zaposlene koje će biti podmirene u siječnju 2023.g., obveze za materijalne rashode koje ćemo podmiriti tokom siječnja i veljače prema dospijeću. Dospjele obveze iznose 98,68 kn, nastale su uslijed neizdavanja računa.

U Gornjoj Stubici, 30.01.2023.

Osoba za kontaktiranje: Ravnateljica:

Karmen Lisak-Sinković Sanja Knezić, prof.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

 Odgovorna osoba (potpis)